Tyrkisk halvfingergekko

Tyrkisk halvfingergekko er en vanlig gekkoart i middelhavsområdet. Den er en nattaktiv art, som ofte holder til i bebyggelse, og som lever av insekter. Arten er sterkt knyttet til middelhavskysten, men finnes også i Nildalen, og langs kysten av det nordlige Rødehavet.

Ettersom tyrkisk halvfingergekko lever tett innpå mennesker, har den kunnet spre seg med skip, lastebil og fly til nye steder. I antikken fulgte den med skipene til fønikerne og grekerne slik at den nå lever rundt hele Middelhavet. I nyere tid har den spredd seg til Kanariøyene, USA og Mellom-Amerika.

Hemidactylus robustus fra kysten av Øst-Afrika, Arabia, Iran og Pakistan, ble tidligere regnet til H. turcicus, men er nå skilt ut som en egen art.

 Eksterne lenker 


 2009 IUCN Red List of Threatened Species – Hemidactylus turcicus

Kategori:Gekkoer
Kategori:Krypdyr formelt beskrevet i 1758
Kategori:Dyr formelt beskrevet av Carl von Linné